**6. ТЕХНИЧЕСКА СПЕЦИФИКАЦИЯ**

|  |  |
| --- | --- |
| Наименование на поръчката:  | ***“Проектантски услуги за проект, прилагащ мерки за енергийна ефективност (финансиран от НДЕФ, съгласно Национална схема за зелени инвестиции) за сградите на ОДЗ "Пролет" в село Мусомище, ОУ "Иван Вазов" в село Буково и ЦДГ № 6 "Слънце" в град Гоце Делчев”*** |
| Идентификационен номер: | ***ГД/2015/ОПОП/У/6*** |

1. **ПРЕДМЕТ НА РАЗРАБОТКАТА**

Разработване на работен проект по смисъла на ЗУТ за прилагане на мерки за повишаване на енергийната ефективност на сградата, включително изготвяне на количествено-стойностни сметки и анализни цени.

1. **ОБХВАТ НА РАБОТНИЯ ПРОЕКТ**

При изготвянето на Работния проект се прави архитектурно заснемане и заснемане на съществуващата отоплителна инсталация. Дава се решение за изпълнение на следните строително-монтажни работи:

1. Топлинно изолиране на външни стени;
2. Топлинно изолиране покривна конструкция;
3. Подмяна на външни дограми;
4. Подмяна на отоплителна инсталация;
5. Подмяна на топлинния източник.

При разработване на проектната документация всички решения и резултати трябва да се съгласуват с енергийния одитор и консултанта по проекта.

Изготвят се подробни количествено-стойностни сметки с анализни цени (КССА) съгласно изискванията на НДЕФ (Националния доверителен екофонд) и се съгласуват с енергийния одитор и консултанта по проекта. При констатирани различия в техническите или финансовите параметри, документацията се преработва, изготвят се нови КССА и отново се съгласува с одитора и консултанта до пълно уеднаквяване на параметрите между трите субекта по проекта – проектант, одитор, консултант.

1. **ОБЕМ И СЪДЪРЖАНИЕ НА РАБОТНИЯ ПРОЕКТ**

Работния проект да се разработи по следните части:

* 1. Чарст АРХИТЕКРУНА
	2. Част ОТОПЛЕНИЕ, ВЕНТИЛАЦИЯ и КЛИМАТИЗАЦИЯ
	3. Част ЕНЕРГИЙНА ЕФЕКТИВНОСТ
	4. Част ПОЖАРНА БЕЗОПАСНОСТ
	5. Част ПЛАН БЕЗОПАСНОСТ И ЗДРАВЕ
	6. Част КОНСТРУКТИВНА – Становище относно предвидените по проекта СМР
	7. Доклад от оценка за съответствие на част енергийна ефективност
	8. Заверка на конструктивното становище от конструктивен технически контрол.

Разработваните проектни части трябва да са в съответствие с Наредба № 4 от 21 май 2001 г. за обхвата и съдържанието на инвестиционните проекти и да са окомплектовани по следния начин:

1. Заглавна страница
2. Копие на удостоверение за пълна проектантска правоспособност на проектанта
3. Копие на застрахователна полица професионална отговорност на проектант
4. Съдържание
5. Обяснителна записка
6. Изчислителна записка (където е приложимо)
7. Подробна количествена сметка (където е приложимо)
8. Детайли (където е приложимо)
9. Графична част (където е приложимо)

Инвестиционните проекти трябва да бъдат представени в четири оригинални екземпляра на хартиен носител, както и на технически носител (диск) в пълен обем като количествено-стойностната сметка с анализните цени да е в .xls или .xlsx формат. Количествено-стойностна сметка за обекта с прилежащи анализни цени се прилага в един екземпляр на хартиен носител в отделна папка, а към проектната документация се прилагат само количествени сметки.

На всички чертежи от проектната документация трябва да се постави печат за проектантска правоспособност и подписи на съгласувалите проектанти съгласно изискванията на ЗУТ. Предложените технически решения трябва да бъдат в съответствие с действащата нормативна уредба за отделните съоръжения и материали както и да са съобразени със спецификата на сградата. В проектната документация трябва да се предвиди влагане на продукти по Закон за техническите изисквания към продуктите, които осигуряват изпълнение на съществените изисквания към строежите по чл. 169, ал. 1 от Закона за устройство на територията.

**Участникът трябва да представи в Техническото си предложение:**

* концепция, която да отговаря на поставените от възложителя изисквания, да е реално изпълнима, адекватна,да са описани подход и виждания на участника по изпълнение дейностите, включени в обхвата на дейностите по проектиране, гарантираща качественото й и в оферирания срок изпълнение
* В план-графика са описани последователността на изпълнение на отделните дейности от Техническата спецификация. От същият е видно:
* предварителна оценка на необходимото време за изпълнение на всяка от отделните планирани дейности, като План-графикът включва и времето за съгласуване, корекции и одобрения;
* разписани са отговорността и ангажиментите на съответни специалисти и механизма на екипната координация, които ще доведат до необходимия резултат при изпълнението на дейностите по проектиране.
* при изготвянето на Техническото си предложение участникът трябва да спазва всички приложими стандарти и норми, закони и подзаконови нормативни актове, имащи пряко отношение към изпълнението предмета на поръчката.